IMPACTUL ACŢIUNILOR TERORISTE ŞI A RĂZBOIULUI ÎMPOTRIVA TERORISMULUI ASUPRA ECONOMIEI GLOBALE

                   Efectele atentatelor teroriste de la 11 septembrie 2001 asupra economiei globale

                   Începutul secolului XXI va rămâne pentru totdeauna marcat în istorie de atentatele teroriste produse pe teritoriul Statelor Unite, la 11 septembrie 2001. Atacând simbolurile financiare şi militare ale puterii americane, teroriştii au provocat o reacţie fără precedent. Măsurile de retorsiune, legitime şi inevitabile, au fost anunţate rapid de către Preşedintele George W. Bush, care a afirmat că războiul împotriva terorismului se va desfăşura atât timp cât va fi necesar, pe toate planurile (diplomatic, militar, economic), fiind îndreptat atât împotriva organizaţiilor teroriste, cât şi a ţărilor care le oferă sprijin şi adăpost. Sintagma "cine nu este cu noi este împotriva noastră" şi-a regăsit şi în acest caz un sens logic, întreaga comunitate internaţională alăturându-se Statelor Unite în lupta împotriva terorismului.

                   După criza financiară din perioada 1997-1998, economia mondială a intrat într-o perioadă de recesiune, agravată de atentatele din septembrie 2001. Dezbaterile din Comisia economică şi de finanţe a Organizaţiei Naţiunilor Unite au evidenţiat faptul că economia mondială a suferit un declin mult mai important decât s-a estimat iniţial
. Producţia industrială, care era în recesiune, a fost afectată atât la nivelul preţurilor, cât şi la nivelul investiţiilor directe. Reprezentanţii Belgiei, Iranului şi Camerunului au declarat că impactul atentatelor a fost vizibil, dar se contează pe sprijinul Organizaţiei Mondiale a Comerţului şi a organismelor Uniunii Europene pentru depăşirea crizei. Estimările preliminare au evidenţiat că o scădere cu 1% a economiei SUA a generat un declin cu 4% al economiei mondiale. Vulnerabilităţile economice ale statelor lumii sunt reprezentate de pieţele de finanţe şi investiţii, fluxurile de capital privat, lichidităţile internaţionale, piaţa comercială mondială.

                   Experţii Fondului Monetar Internaţional au apreciat că declinul economic al SUA a început să devină vizibil la sfârşitul anului 2000 - începutul anului 2001, sincronizându-se cu declinul semnalat şi în alte regiuni ale lumii
. Această faţetă a economiei globale a erodat posibilităţile financiare ale consumatorilor, firmelor, corporaţiilor occidentale şi guvernelor naţionale, reducând în mod dramatic cheltuielile publice şi private. 

                   Principalii factori care au afectat situaţia macroeconomică globală pe termen scurt
: 

                   ▪ distrugerea proprietăţii - complexul de clădiri World Trade Center; 

                   Acest factor cuprinde totalitatea costurilor clădirilor şi echipamentelor distruse, precum şi pierderile suferite de principalele industrii americane (aviaţie, transporturi locale, turism, servicii poştale, etc.), având implicaţii de natură psihologică şi socială.

                   ▪ scăderea încrederii consumatorilor; 

                   Atentatele au condus la scăderea încrederii în economie şi în mediul de afaceri.  

                   ▪ răspunsul pieţelor financiare; 

                   Potrivit analiştilor, instrumentele financiare s-au modificat în ultimii ani afectând încrederea cetăţenilor în piaţa de capital. Astfel, acţiunile cu dobândă variabilă şi operaţiunile comerciale au necesitat efectuarea unor plăţi suplimentare din partea firmelor private şi a administraţiilor locale din unele regiuni ale lumii. De asemenea, operatorii de pe pieţele de capital au procesat informaţii noi privind gradul de incertitudine a evoluţiei comerţului (scăderea interesului cetăţenilor în economie, în general şi în activităţile comerciale, în special), fapt ce a rezultat în urma producerii unor atentate teroriste neprevăzute.

                   ▪ bunuri de consum; 

                   Scăderea producţiei industriale a generat o micşorare a cantităţii de mărfuri, în special în industria IT şi cea petrolieră. 

                   Potrivit experţilor Fondului Monetar Internaţional, importanţa acestor factori variază de la o ţară la alta. Pentru statele puternic industrializate, impactul atentatelor din septembrie 2001 s-a regăsit în scăderea încrederii în economie şi în ceea ce priveşte efectul asupra unor industrii. Această reacţie a fost evidenţiată în SUA, precum şi în unele state din Asia, America Centrală şi zona Caraibelor. Pentru statele europene şi Rusia, impactul atentatelor s-a regăsit în declinul pieţei financiare şi al valorii exporturilor internaţionale. 

                   De asemenea, experţii consideră că impactul terorismului pe termen lung priveşte câteva componente economice importante. În ultimul deceniu, PIB-ul real a crescut cu o rată medie de 2,75%/an în ţările industrializate şi s-a dublat pentru ţările în curs de dezvoltare. În realitate, pe termen mediu, valorile reale sunt mult mai mici decât estimările experţilor datorită variaţiilor naturale ale ciclurilor economice. 

                   Economia SUA

                   Organizaţiile financiare americane consideră că pierderile suferite de economia SUA, în urma atentatelor de la 11 septembrie 2001, se ridică la 21 miliarde de dolari, ceea ce reprezintă 0,15% din PIB-ul pe acel an şi un procent mult mai mic din fondul de capital fix. Prin comparaţie, suma este mai mică decât cea produsă de dezastrele naturale din anul 1994 (cutremurul din California) sau din anul 1992 (uraganul Andrew). 

                   Pe termen mediu, experţii americani apreciază că anumite sectoare economice pot fi afectate datorită următoarelor influenţe:

                   •  creşterea costurilor de operare, în special în sectorul aviatic;

                   • accelerarea procesului de inventariere pentru determinarea necesităţilor imediate;
                   •  creşterea gradului de risc al afacerilor economice;

                   •  scăderea resurselor financiare necesare sectoarelor private, acestea fiind dirijate spre alte sectoarele economice;

                   • schimbarea unor tendinţe în ceea ce priveşte globalizarea, aceasta presupunând negocieri şi renegocieri ale tratatelor şi acordurilor economice aflate în derulare sau în fază de proiect.

                   Pe termen lung, opiniile experţilor economici se împart în trei categorii distincte
. Prima categorie este aceea că există şi vor exista consecinţe ale atentatelor teroriste atât în SUA, cât şi în alte state ale lumii. A doua categorie are la bază ideea că va exista un impact important asupra potenţialului productiv, în special în situaţia în care se vor repeta acest gen de acţiuni teroriste
. Ultima categorie de opinii susţine că atacurile teroriste vor aduce un beneficiu economiei mondiale pe termen lung, acestea generând o flexibilizare şi o readaptare a ramurilor economice.  

                   Acţiunile teroriste au produs pagube mari asupra unor sectoare importante ale infrastructurii şi pieţei financiare. Astfel, Bursa de Valori a SUA şi-a încetat activitatea în perioada 11-17 septembrie 2001, fiind suspendate tranzacţiile cu bonuri de tezaur, acţiuni şi obligaţiuni, iar infuzia de lichidităţi impusă de Guvernul american a evidenţiat modificarea drastică a ratei de schimb a dolarului. Înainte de 11 septembrie 2001, piaţa bursieră americană avea un nivel de tranzacţii estimat la circa 500 de miliarde de dolari/zi.

                   Deosebit de afectat a fost şi sistemul de comunicaţii, fapt care a influenţat activitatea sistemului interbancar. O serie de corporaţii financiar-bancare de prestigiu au fost nevoite să-şi înceteze activitatea pentru o lungă perioadă de timp după distrugerea World Trade Center. 
                   Similar celorlalte crize financiare recente, un alt efect al atentatelor teroriste a fost creşterea costurilor de producţie industrială şi a serviciilor, creştere care a afectat competitivitatea unor firme, corporaţii, subramuri sau ramuri de producţie. Operaţiuni ca aprovizionarea sau securitatea (protecţia) şi-au mărit costurile faţă de nivelul anterior datei de 11 septembrie 2001. Potrivit experţilor FMI, incertitudinea şi teama au afectat şi fluxurile financiare internaţionale, resursele financiare limitate fiind dirijate mai greu spre statele care au nevoie de capital. De asemenea, datorită riscului, au scăzut şi numărul investiţiilor, precum şi sumele alocate acestora. Ratele de schimb euro-dolar şi yen-dolar s-au modificat semnificativ pentru o perioadă de trei luni (octombrie-decembrie 2001), fapt care a avut un impact negativ asupra schimburilor comerciale ale SUA. 

                   Aproape toţi indicatorii economiei americane au cunoscut scăderi importante în prima jumătate de an de la producerea atentatelor. Pe piaţa muncii, în octombrie 2001, SUA au cunoscut cea mai înaltă rată a şomajului din ultimii 10 ani. Cu toate acestea, creşterea economică începută în anul 2002 a continuat, la sfârşitul lunii noiembrie 2003, experţii americani apreciind că perioada de recesiune a fost depăşită. După atentatele din septembrie 2001 s-au luat măsuri în ceea ce priveşte politica fiscală, susţinerea sectorului particular, creşterea încrederii consumatorilor şi a oamenilor de afaceri
.
                   Companiile aeriene din întreaga lume au fost drastic afectate de scăderea numărului de pasageri. Dificultăţile majore cu care acestea se confruntă ca urmare a reducerii încasărilor sunt amplificate de creşterea costurilor de operare, în condiţiile impuse de sporirea măsurilor de siguranţă şi a primelor de asigurări. Pentru a face faţă acestei situaţii de criză majoră, marile companii aeriene au concediat, deja, zeci de mii de angajaţi, iar obiectivul lor cel mai important, pe termen lung, rămâne restabilirea încrederii pasagerilor în siguranţa zborurilor interne şi internaţionale.
                   Piaţa de asigurări 

                   Pe piaţa asigurărilor, potrivit primelor estimări, pagubele au depăşit cu mult cea mai mare pierdere din istoria asigurărilor datorate unui singur eveniment. Uraganul Andrew a provocat companiilor de asigurări pagube în valoare de 20 miliarde de dolari şi a cauzat, la momentul respectiv, falimentul a opt societăţi americane de asigurări
.

                   Examinând expunerea care derivă din riscurile preluate în asigurare şi reasigurare, marile companii au încercat să-şi evalueze costurile ce decurg din atacurile care au lovit SUA: "Berkshire Hathaway" (General Re/Berkshire Re) - 2,2 miliarde dolari, "Munich Re" - 1,95 miliarde dolari, "Swiss Re" - 1,25 miliarde dolari, "ACE" - 1,1 miliarde dolari, "Allianz" - 0,93 miliarde dolari, "AIG" - 0,5 miliarde dolari, "Axa" - 0,4 miliarde dolari, etc. Analiştii economici apreciază că aceste cifre trebuie privite cu multă precauţie, experienţa demonstrând că, de regulă, estimările iniţiale reprezintă mai puţin de 50% din valorile la care se ajunge ulterior.

                   Pe măsură ce volumul pierderilor legate de atacurile teroriste au crescut, agenţia de rating "Standard & Poor's Inc." a anunţat scăderi ale cotaţiilor privind capacitatea financiară a asigurătorilor. Astfel, la sfârşitul lunii septembrie 2001, au fost operate următoarele deprecieri ale cotaţiilor: "Lloyd's of London" de la A+ la A;  "Zürich Insurance Co." de la AA+ la AA; "QBE Insurance Group Ltd." de la A+ la A. "Lloyd's of London", cea mai mare piaţă de asigurări şi reasigurări din lume, estimează că, în urma atacurilor teroriste din SUA, a înregistrat pierderi de circa 2 miliarde dolari, sumă echivalentă cu 12% din capacitatea totală a pieţei în anul 2001. Unele sucursale "Lloyd's" au fost închise temporar declinând orice acceptare de risc
. Preşedintele "Lloyd's", Saxon Rilley, s-a arătat deosebit de preocupat de perspectivele sumbre ale industriei asigurărilor şi reasigurărilor: despăgubiri exorbitante de plătit asiguraţilor, scăderea valorii acţiunilor companiilor de asigurări, semnale clare de recesiune în ţările puternic industrializate, incertitudini legate de eventualitatea unor noi atacuri teroriste şi declanşarea de operaţiuni specifice de război în următorii ani.
                   În ceea ce priveşte piaţa europeană de asigurări, componentă importantă a pieţei internaţionale de profil, efectele s-au resimţit în aceeaşi măsură, în condiţiile în care aceasta trecea deja printr-o perioadă dificilă, rezultatele începând să se înrăutăţească încă din anul 1996. Ca într-un veritabil principiu al dominoului, experţii financiară apreciază că şi industria românească de asigurări a preluat impactul negativ, în condiţiile în care dispersia în reasigurare a riscurilor majore este determinantă.
                  Experţii "Standard & Poor's" estimează că industria asigurărilor va trebui să plătească cel puţin 50 miliarde dolari pentru acoperirea pierderilor înregistrate în urma evenimentelor din 11 septembrie 2001, sumă care ar putea să afecteze substanţial posibilitatea unor asigurători de a face faţă plăţilor. Drept urmare, "Standard & Poor's" a întocmit o listă cu 20 de societăţi de asigurare care sunt cel mai susceptibile de a înregistra implicaţii negative majore în rezultatele lor financiare ca urmare a daunelor ce urmează a fi plătite. 

                   Impactul major se resimte deja, capacitatea de absorbţie a riscurilor pe piaţa asigurărilor fiind semnificativ diminuată, iar cotele de primă substanţial majorate. Experţii aşteaptă noi scumpiri pe piaţa asigurărilor prin creşterea primelor de asigurare, mai ales cele aferente asigurărilor din domeniul aviaţiei, fapt ce va reprezenta o nouă lovitură dată companiilor aeriene confruntate, deja, cu o situaţie extrem de dificilă.
                   Unii analişti ai pieţei internaţionale de asigurări, care merg dincolo de analiza repercusiunilor financiare imediate, au pus chiar problema dacă industria asigurărilor, deja confruntată cu o catastrofă fără precedent în istorie, este pregătită să suporte efectele unor posibile evenimente de asemenea amploare în viitorul apropiat. Teama de noi atentate teroriste a devenit tot mai cuprinzătoare, existând tendinţa societăţilor de asigurări de a limita la maximum preluarea acestor riscuri, chiar în condiţii speciale de preţ.

                   În concluzie, despăgubirile enorme ce vor fi suportate de asigurători ca urmare a atentatelor teroriste vor conduce la creşteri importante ale primelor de asigurare, pe fondul unei reduceri a capacităţii pieţei de a prelua riscuri. Aceste creşteri vor fi diferenţiate pe domenii de asigurare, riscurile aviatice urmând să înregistreze, până în anul 2010, un nivel record. Foarte afectate vor fi şi asigurările de patrimoniu sau cele de persoane. Experţii consideră că vor fi categorii de asigurări care vor rămâne în afara tendinţei generale de scumpire, întrucât alături de factorii obiectivi ai acestor creşteri, vor fi activaţi şi cei subiectivi, iar reducerea ofertei de asigurare prin diminuarea capacităţilor de preluare a riscurilor, corelată cu o potenţială creştere a cererii, datorită unei posibile conştientizări a nevoii de protecţie prin asigurare, vor crea circumstanţe favorabile unor astfel de evoluţii.

                   Pe lângă problemele legate de preţ, analiştii se aşteaptă ca reînnoirile contractelor de reasigurare existente să fie mai anevoioase, în condiţiile unei pieţe contractate, iar termenii de asigurare să fie mult mai restrictivi, atât din punct de vedere al acoperirilor de risc oferite, cât şi al nivelurilor de franşiză acceptabile. 

                   Industria asigurărilor se află în faţa unuia dintre cele mai severe teste din istoria sa, dacă nu în faţa celui mai dificil, fiind un moment în care asigurările trebuie să-şi dovedească utilitatea. Creativitatea în domeniul managementului de risc şi al condiţiilor de asigurare în general va fi pusă în mod serios la încercare, redefinindu-se unele riscuri, recunoscându-se altele şi perfecţionându-se măsurile de protecţie şi securitate
. 
                   Economia mondială 

                   Experţii Fondului Monetar Internaţional consideră că situaţia economică mondială a devenit mai dramatică în urma atentatelor din SUA, mai ales datorită declanşării luptei împotriva terorismului internaţional. În septembrie-decembrie 2001, pieţele de capital au cunoscut scăderi semnificative, fiind necesară aplicarea unor măsuri financiare susţinute pentru recuperarea pierderilor economice. Au fost afectate sectoare industriale, bursele de valori şi de mărfuri, comerţul internaţional, investiţiile străine şi fluxurile de capital, întărirea capacităţilor economice necesitând reducerea inflaţiei, impunerea de noi politici fiscale, întărirea finanţării externe, precum şi implementarea unor rate de schimb valutar flexibile.
                   Procesul de redresare treptată a economiei mondiale, aflat, potrivit statisticilor şi prognozelor ONU, în plină evoluţie, este ameninţat de o serie de riscuri iminente. Potrivit studiilor economice ale experţilor ONU, "World Economic Situation and Prospects", în pofida faptului că în perioada septembrie 2001 - decembrie 2002 lichidităţile şi investiţiile în tehnologie au cunoscut o relansare, procesul de întărire a economiei mondiale a întâmpinat unele probleme precum supraevaluarea preţurilor bunurilor, încrederea scăzută manifestată de investitori şi o serie de dezechilibre macroeconomice
.    

                   După un început lent, economia mondială s-a relansat în cea de-a doua jumătate a anului 2003, înregistrându-se o creştere economică de 2,75% faţă de numai 1,7% în anul 2002, aceasta în condiţiile în care au avut loc operaţiunile militare anglo-americane din Irak. 

                   În ţările dezvoltate, lichidităţile în scădere şi cheltuielile reduse au îngreunat procesul de redresare economică, preţurile mici şi fluctuaţiile lichidităţilor contribuind atât la scăderea încrederii consumatorilor, cât şi a oamenilor de afaceri. Analiştii economici apreciază că, în pofida schimbărilor majore care s-au produs după atentatele teroriste de la 11 septembrie 2001 şi în comparaţie cu punctele tradiţionale de referinţă, valoarea acţiunilor a fost supraevaluată, înregistrându-se o criză prelungită a principalelor pieţe de capital. Analiştii consideră că în situaţia unei confruntări militare de durată în războiul împotriva terorismului, se poate ajunge fie la stagnarea economiei mondiale intrată în perioada de creştere minimă, fie la prăbuşirea acesteia
. 

                   Având în vedere faptul că SUA rămân motorul economiei mondiale, un risc major şi cu posibile consecinţe la nivel mondial este limitarea deficitului comercial al Statelor Unite ale Americii şi a deprecierii cursului dolarului. Potrivit analiştilor economici, însumarea deficitului bugetar cu cel comercial din Statele Unite ar putea face procesul de ajustare economică mai complicat decât se anticipase iniţial. 
                   La sfârşitul anului 2003, creşterea economică la nivel mondial a fost relativ modestă, raportată la cea din anii '90, de 6%. Cererea scăzută, un aspect important pentru multe ţări în curs de dezvoltare, a exercitat presiuni şi asupra preţurilor produselor nederivate ale petrolului, chiar dacă multe dintre preţurile calculate în funcţie de rata dolarului au crescut din cauza deprecierii acestei valute. În plus, scăderea încrederii investitorilor a redus influxurile private de capital, anul 2003 fiind cel de-al şaselea an consecutiv în care ţările în curs de dezvoltare au înregistrat un flux de resurse financiare transferabile
. Conform statisticilor Conferinţei Naţiunilor Unite pentru Comerţ şi Dezvoltare
, intrările de investiţii străine directe în ţările în curs de dezvoltare au scăzut la un sfert din cele existente la nivelul anului 2002, care au însumat circa 540 miliarde dolari SUA, valoare reprezentând o treime faţă de cea atinsă în anul 2000. 

                   Previziunile economice apreciază că fluxurile financiare către ţările în dezvoltare vor creşte în următorii ani dacă ţările bogate îşi vor onora promisiunea făcută în cadrul Conferinţei pentru Finanţarea Dezvoltării, care a avut loc în martie 2002, de a acorda sprijin financiar suplimentar, dar şi ca rezultat al eforturilor continue de rezolvare a problemei datoriei externe a ţărilor în curs de dezvoltare. 

                   Rapoartele ONU sunt mai puţin optimiste în ceea ce priveşte previziunile pentru o îmbunătăţire fundamentală a sistemului comercial internaţional, având în vedere că unele termene-limită stabilite la Conferinţa de la Doha (noiembrie 2001) nu au fost respectate. Doar politicile naţionale de ajustare macroeconomică care au fost aplicate în perioada 2002-2003, într-o serie de ţări cu economii avansate, au contribuit la reducerea declinului economic mondial. 

                   Majoritatea statelor, însă, nu a reuşit să adopte politici stimulatoare, iar măsurile aplicate s-au dovedit a fi insuficiente pentru atingerea unei redresări globale semnificative. Multe ţări, în special cele în curs de dezvoltare, au avut de făcut faţă unei deteriorări a situaţiei fiscale şi unor presiuni tot mai mari asupra balanţei de plăţi, presiuni datorate creşterii preţurilor produselor nepetroliere şi reducerii interesului investitorilor. De asemenea, capacitatea de a adopta politici de ajustare economică a fost redusă semnificativ. 

                   Previziunile experţilor ONU atrag atenţia asupra necesităţii unei mai bune coordonări a politicilor macroeconomice între principalele economii prin adoptarea unor măsuri de politici monetare şi fiscale stimulatoare menite să revitalizeze creşterea economică globală. Astfel, ţările cu deficite fiscale mari vor putea conta mai mult pe măsurile monetare, în timp ce ţările cu probleme în ceea ce priveşte rata dobânzilor vor trebui să manifeste o mai mare flexibilitate în cheltuielile menite să stimuleze creşterea economică. În ambele cazuri, măsurile pe termen scurt vor impulsiona creşterea economică mondială şi vor spori şansele de îndeplinire a obiectivelor de dezvoltare ale mileniului III fără a reduce responsabilitatea fiscală pe termen mediu şi lung
.
                   Într-un studiu elaborat de Centrul de coordonare şi monitorizare al Ligii Arabe (martie 2003), cu sediu la Cairo, se arată că pierderile indirecte pe care economia mondială le va înregistra până la încheierea definitivă a războiului din Irak se vor ridica la 1.000 de miliarde de dolari. Dintre posibilele urmări ale războiului din Irak, studiul prognozează o serie de turbulenţe pe pieţele bursiere, un război comercial între Europa şi SUA, scăderea cursului dolarului, scăderea activităţii investiţionale, mari variaţii ale preţului petrolului, precum şi pericolul escaladării terorismului în lume. 

                   Potrivit experţilor, costul lucrărilor de reconstrucţie şi modernizare a economiei Irakului, inclusiv industria petrolieră, se ridică la 120 de miliarde de dolari, dar restabilirea potenţialului petrolier al Irakului şi scoaterea acestei ţări de sub sancţiunile internaţionale vor permite acestui stat să crească exportul de petrol, fapt ce va influenţa negativ preţul la aceste produse şi profiturile statelor membre ale Organizaţiei Ţărilor Exportatoare de Petrol
. Potrivit analiştilor, revenirea Irakului pe piaţa internaţională a petrolului se va face cu contribuţia altor ţări membre al OPEC, în special a Arabiei Saudite, Venezuelei, precum şi a altor producători-cheie de petrol, care vor căuta să-şi reducă nivelul extracţiilor, lăsând locul livrărilor suplimentare irakiene. 

                   În a doua jumătate a anului 2003, potrivit expeţilor Fondului Monetar Internaţional, semnalele de refacere economică au devenit tot mai evidente. Războiul din Irak a marcat o cotitură decisivă, atât în economia americană, cât şi în cea mondială. Experţii au calculat o creştere cu circa 4% a PIB-ului SUA în a doua jumătate a anului 2003, fapt ce a condus la o valoare medie de 2,7% pe ansamblul anului 2003. 

                   La sfârşitul operaţiunilor militare din Irak, moneda unică europeană se apreciase până la valoarea de 1 euro/1,15 dolari, cel mai înalt nivel din perioada 2002-2003, foarte aproape de recordul istoric înregistrat la lansarea sa în ianuarie 1999 - 1 euro/1,1837 dolari. Din ianuarie 2003, tendinţa de apreciere a monedei euro s-a accentuat continuu, ritmul de creştere fiind de 14%. Analiştii şi experţii consideră surprinzătoare această apreciere a monedei europene deoarece ea s-a produs fără modificări importante în statisticile economice. Aprecierea euro-dolar ar fi, potrivit analiştilor, o traducere în plan monetar a opoziţei diplomatice franco-germane faţă de politica SUA în Irak. Totuşi, schimbarea regimului lui Saddam Hussein nu a modificat această evoluţie, dolarul depreciindu-se continuu. Recesiunea globală a economiei mondiale, scăderea valorii monedei în state din America Latină, Rusia, Turcia şi Polonia au contribuit în egală măsură la aprecierea monedei europene. Ulterior rata de schimb a depăşit şi alte praguri istorice, cea mai mare valoare consemnată în februarie 2005 fiind de 1 euro/1,33 dolari. 

                   Atentatele teroriste din SUA au evidenţiat faptul că economia globală este vulnerabilă la acest tip de evenimente. De altfel, experţii economici au remarcat faptul că producerea de atentate teroriste de proporţii mai reduse, cum a fost cel din noiembrie 2003, de la Istanbul, a condus la scăderea cu 10% a valorilor acţiunilor la bursa din Londra.
                   Statisticile FMI
 demonstrează că la nouă luni după atentatele de la 11 septembrie, la mijlocul anului 2002, s-a înregistrat o creştere economică la nivel mondial de doar 0,8%, faţă de 1,1% în 2001, valoare considerată un prag minim. La nivelul statelor lumii, scăderea economică a fost de 1,5% în SUA, Japonia şi Canada, 1% la nivelul Uniunii Europene şi 2% la nivelul statelor industrializate din Asia
. În cazul statelor în curs de dezvoltare, reducerea a fost de circa 1%, acest procent fiind depăşit în Argentina, Mexic şi în unele state care fac parte din ASEAN. Creşteri de aproximativ 4,5% au înregistrat China şi India, valori de 3-4% fiind atinse de Turcia şi de câteva state africane.

                   Atentatele din septembrie 2001 au reprezentat pentru Japonia o exacerbare a dificultăţilor economice cu care s-a confruntat în ultimii ani
. Potrivit experţilor, cheltuielile şi încrederea în afaceri au scăzut în mod constant, fapt care a afectat stabilitatea financiară a principalelor concerne japoneze. O modestă relansare economică a fost consemnată la începutul anului 2002, dar analiştii nu pot prognoza când se va petrece o revigorare de anvergură a economiei nipone.

                   Strategia pusă în practică de oficialii japonezi a avut la bază două elemente fundamentale:

                   - îmbunătăţirea performanţelor sectorului bancar (întărirea yenului, eliminarea creditelor neperformante, restructurarea unor instituţii publice)
;

                   - aplicarea unor politici macroeconomice care trebuie să creeze bazele de implementare a reformelor structurale.

                   Comerţul a cunoscut fluctuaţii semnificative, în special în Asia, fiind puternic afectat de acţiunile teroriste din septembrie 2001, de acţiunile militare din Afganistan şi Irak, precum şi de situaţia tensionată din Peninsula Coreeană. Alte evoluţii negative ale comerţului s-au produs în SUA, Mexic, Argentina, Indonezia şi Venezuela, precum şi în unele din statele CSI. Un trend comercial ascendent s-a înregistrat în China, Taiwan, Coreea de Sud, Singapore şi Malaiezia. Deosebit de afectate au fost statele din zona Caraibelor, datorită pierderilor suferite de industria turismului, o serie de state fiind dependente de acest sector (Bahamas, Antigua, Grenada, Jamaica). 

                   Şi evoluţia economică a statelor din zona euro a fost afectată de evenimentele de la 11 septembrie 2001, în special în ceea ce priveşte tehnologia şi telecomunicaţiile. Cea mai afectată ţară europeană a fost Germania, schimburile sale economice cunoscând cel mai scăzut nivel din anul 1993. Astfel, au cunoscut o scădere importantă activităţile comerciale, valoarea acţiunilor, accentuându-se deficitul economic al ţării. Ca efect direct, PIB-ul întregii zone euro a suferit o scădere de 1% în 2002, faţă de valoarea din octombrie 2001. 
                   Au existat însă o serie de influenţe care au generat o revitalizare a economiei europene: inflaţia a continuat să scadă, în principal datorită unor preţuri scăzute la combustibili şi produse alimentare; rata de schimb euro-dolar a fost deosebit de favorabilă monedei europene; taxele s-au menţinut scăzute, fapt care a permis reinvestirea profiturilor (Franţa, Germania şi Italia). Pe lângă efectul stimulativ al cererii globale, principalii factori care stau la baza acestei creşteri sunt condiţiile politicilor macroeconomice de acomodare, scăderea inflaţiei, condiţiile de finanţare favorabile şi progresul înregistrat în reformele structurale. Relansarea economiilor europene s-a datorat, de asemenea, unei creşteri a investiţiilor, încurajată, la rândul ei, de o reluare mai susţinută a consumului privat. În pofida acestei relansări economice, se estimează că dificultăţile anterioare care au marcat activitatea economică vor continua să afecteze piaţa muncii. În Marea Britanie rata de dezvoltare economică a coborât la începutul anului 2002 cu 0,6% faţă de valoarea prognozată de 2,4%, scăderi semnificative înregistrând Danemarca şi Norvegia - 0,3%, Suedia - 0,8% şi Elveţia - 0,9%. La nivelul întregului continent, gradul de ocupare a forţei de muncă a crescut doar cu 0,3% în 2004, estimându-se o creştere de 0,9% pentru anul 2005.

                   Deficitul financiar al administraţiilor publice a rămas constant pe parcursul anului 2004, în jur de 2,7% din Produsul Intern Brut al zonei euro şi de 2,6% pe ansamblul UE. Pentru anul 2005, în ipoteza menţinerii actualelor politici, fără a include, prin urmare, măsurile care ar putea fi regăsite în bugetele naţionale, Comisia Europeană prevede o uşoară ameliorare în zona euro, cu un deficit financiar al administraţiilor publice de 2,6% din PIB, iar pe ansamblul UE, de 2,4%. Conform previziunilor experţilor economici, Franţa, Italia, Olanda şi Portugalia ar urma să depăşească valoarea de referinţă de 3%. 

                   Potrivit previziunilor Comisiei Europene, creşterea PIB-ului mondial, care în anul 2003 a depăşit aşteptările experţilor, ajungând la 3,7%, a atins în 2004 valoarea de 4,5%, urmând să rămână constantă în 2005. Această accelerare a avut la bază o serie întreagă de factori, în special politici macroeconomice adaptate, condiţii de finanţare favorabile şi refacerea încrederii cetăţenilor în economie. Raportele estimează că dinamismul economiei internaţionale va impulsiona schimburile economice la nivel mondial. Astfel, după o creştere de aproximativ 5% în 2003, pentru anul 2005 se prevede o creştere de circa 8%.

                   Cu prilejul prezentării acestor rapoarte, fostul Comisar european pentru afaceri economice, Pedro Solbes, aprecia că "dată fiind situaţia deficitului public în zona euro, în unele dintre ţările membre ale UE va fi necesară activarea instrumentelor de supraveghere bugetară, prevăzute de Pactul de Stabilitate şi Creştere". Chiar dacă cele mai mari datorii publice se înregistrează în Italia şi Grecia, Comisia Europeană a recomandat numai Italiei măsuri necesare prevenirii apariţiei unui deficit excesiv. În cazul Greciei, datorită faptului că nu au fost aplicate măsuri de echilibrare între veniturile şi cheltuielile bugetare, o misiune Eurostat a fost însărcinată să verifice situaţia existentă, urmând ca în funcţie de rezultatele obţinute, Comisia să dispună măsurile ce se impun.

                   În cazul celorlalte cinci state care au probleme legate de respectarea limitei deficitului bugetar prevăzută prin Pactul de Stabilitate, (​Germania, Franţa, Portugalia, Olanda şi Marea Britanie), Comisia Europeană apreciază că angajamentele luate la nivelul guvernelor vor fi în măsură să evite pe viitor depăşirea limitelor impuse prin Pactul de stabilitate economică. Dacă 7 ţări membre se confruntă cu acest gen de probleme, Pedro Solbes a anunţat în ultima sa intervenţie în calitate de Comisar european, că, pentru evitarea unui impact nedorit, noile state membre ale UE vor beneficia de perioade multianuale de adaptare la regulile legate de deficitul bugetar.

                   Pe piaţa muncii, Comisia Europeană semnalează rezultate şi perspective încurajatoare. Având în vedere caracterul actual de refacere economică şi decalajul cu care reacţionează de obicei piaţa muncii, în anul 2004 au fost create jumătate de milion de locuri de muncă. Numărul lor va depăşi dublul acestei cifre în anul 2005, pe măsura accelerării relansării economice. În anul 2004, rata şomajului din zona euro a rămas relativ constantă la 8,8%, urmând a scădea în anul 2005.

                   În ceea ce priveşte inflaţia, previziunile au indicat o scădere de la 2,1% în 2003 la 1,8% în 2004, pentru a ajunge la 1,6% în 2005. Această scădere se va datora aprecierii euro şi slabelor tensiuni exercitate la nivelul preţurilor interne.

                   În previziunile sale economice bianuale privind zona euro
, Uniunea Europeană, ţările în curs de aderare şi candidate la UE, date publicităţii la Bruxelles, Comisia Europeană a identificat o serie de factori de risc care ar putea întrerupe această creştere economică, şi anume, deficitul macroeconomic din economia americană, creşterea preţului petrolului, lipsa încrederii consumatorilor, precum şi pericolul potenţial al unor noi atentate teroriste. Economiştii estimează că indicatorii economiei germane, în special, reduc probabilitatea unei relansări puternice pe ansamblul zonei euro şi susţin scăderea ratei dobânzii practicate de Banca Centrală Europeană.

                   Creşterea economică a zonei euro s-a stabilit la 2% în anul 2004, după un nivel de 0,5% în 2003, iar pe ansamblul Uniunii Europene lărgite a atins 2,3%, faţă de 0,9% în anul 2003, relevă Oficiul european de statistică Eurostat
. Ritmul de creştere economică a fost susţinut în prima parte a anului 2004, înainte de a se diminua în ultimele luni. El a avut doar o creştere de 0,2% în trimestrul al IV-lea în zona euro şi la 0,3% pe ansamblul Uniunii Europene. La rândul ei, Comisia Europeană a revizuit previziunea de creştere economică în zona euro pentru primul trimestru al anului 2005, care ar urma să se încadreze între 0,2 şi 0,6%.

                   În acest context de relansare moderată, situaţia economiei germane rămâne îngrijorătoare. Aceasta a reuşit să evite cu greu cea de-a treia ei recesiune în decurs de patru ani, după cum relevă datele publicate de Oficiul federal de statistică. Dar, în pofida creşterii şomajului, guvernul german, ca şi economiştii, exclud posibilitatea unui colaps. Produsul Intern Brut al primei economii europene a în​registrat, în cel de-al IV-lea trimestru, o scădere de 0,2% în raport cu trimestrul al III-lea. Pentru observatori, cifrele legate de economia Germaniei lasă o speranţă cu privire la accelerarea creşterii pe ansamblul zonei euro. Franţa a anunţat o creştere de 0,7-0,8% a PIB-ului în trimestrul al IV-lea, iar Spania a anunţat o creştere de 0,8%.

                   Potrivit experţilor, statele centrale şi est-europene nu au cunoscut influenţe deosebite cauzate de acţiunile teroriste din SUA. Dezvoltarea economică a continuat să crească, rate mai scăzute faţă de valorile prognozate înregistrându-se în Ungaria şi Republica Cehă, influenţate de legăturile economice mai strânse pe care le au cu Uniunea Europeană
. În Rusia, creşterea economică a fost de 3%, rata cea mai mare de creştere fiind înregistrată în Kazahstan, 7%. Cu toate acestea, Rusia a cunoscut o scădere a investiţiilor străine şi a comerţului, această activitate fiind echilibrată de comerţul cu petrol. Atentatele teroriste au contribuit la scăderea preţurilor în industria extractivă şi agricultură, cele mai semnificative scăderi fiind înregistrate la cupru, cafea şi lână. 

                   Cele zece state care au devenit membre ale Uniunii Europene, la 1 mai 2004, au înregistrat în anul 2003, o creştere economică de 3,6%, estimându-se că, în 2005, vor înregistra o valoare mai mare a creşterii economice, în medie de 4%. Dintre aceste ţări, Polonia va înregistra cea mai mare creştere economică, de 5%.

                   Pentru anul 2005, se estimează că activitatea economică va fi, în general, sprijinită prin utilizarea fondurilor comunitare (estimate la 3% din PIB, pentru perioada 2004-2006, având în vedere atât ajutorul de preaderare, cât şi contribuţia la bugetul UE). Creşterea economică medie în aceste state ar urma să fie în jur de 4% în 2005.

                   Potrivit statisticilor, procesul de diminuare a diferenţelor dintre aceste ţări şi UE ar urma să continue, progresele cele mai rapide fiind prognozate pentru ţările cu cel mai scăzut nivel al PIB-ului/locuitor. Beneficiind de condiţii macroeconomice stabile, ţările baltice ar urma să înregistreze rate de creştere de peste 5% în anul 2005. Ciprul, care se numără printre ţările cu un PIB ridicat între cele 10 noi state membre UE, va înregistra o creştere economică susţinută.

                   În anul 2005, ocuparea forţei de muncă ar urma să crească uşor în noile state membre UE, sub efectul relansării economiei şi al dezvoltării unor noi activităţi care vor compensa pierderile de locuri de muncă provocate de procesul de restructurare. Rata şomajului va ajunge la 13,8% în 2005 pe ansamblul ţărilor în curs de aderare, faţă de 14,3% în 2003. 

                   În acelaşi timp, s-a înregistrat o creştere a inflaţiei în 2004 - de 3,8% în medie - din cauza unei creşteri a impozitelor indirecte, ratele de impozitare fiind aliniate la nivelurile din UE. Inflaţia va scădea la 3,3% în 2005. În anul 2004, deficitul public s-a redus la majoritatea noilor state membre, rămânând însă la un nivel ridicat, comparativ cu cel al statelor din zona euro.

                   Potrivit rapoartelor europene, în ţările candidate, România, Bulgaria şi Turcia, rezultatele macroeconomice se vor ameliora constant, prevăzându-se o rată de creştere de circa 5% pe an. În România şi Turcia ar urma să continue scăderea inflaţiei, sub efectul unei aprecieri reale a ratei de schimb, al unei întăriri a ofertei economice, determinată de investiţii masive, precum şi al politicilor monetare şi bugetare, prudente în ansamblu. Spre sfârşitul anului 2005, inflaţia ar urma să se stabilizeze la un nivel mai mic de 10% în aceste două ţări. De asemenea, creşterea economică va conduce la o utilizare mai eficientă a forţei de muncă în toate ţările, precum şi la o scădere a şomajului. Această ameliorare va fi foarte moderată în Turcia. 

                   Deficitul administraţiilor publice va creşte uşor în Bulgaria şi România şi va continua să se reducă în mod semnificativ în Turcia. În aceste trei ţări, deficitul balanţei curente ar urma să se crească în anul 2005, din cauza puternicei cereri interne şi a unei uşoare deteriorări a competitivităţii exporturilor pe pieţele externe.

                   Perspective economice pentru anul 2005

                   În pofida celui mai mare ritm de creştere economică din anii '70 încoace şi a câştigurilor obţinute de marile companii, anul 2004 a fost, potrivit experţilor, un an monoton pentru pieţele bursiere internaţionale. Experţii estimează pentru anul 2005 că preţul acţiunilor ar putea creşte în mod substanţial, dacă nu chiar spectaculos. Sunt aşteptate, la nivel global, câştiguri medii de 10%, iar în unele regiuni, inclusiv Europa continentală, acest nivel ar putea fi chiar mai ridicat. Şi dacă dolarul american îşi continuă devalorizarea, conform aprecierilor unor analişti, investitorii americani, care şi-au plasat banii în acţiuni la burse din străinătate, ar avea de câştigat în momentul în care ar converti valutele. "Nu suntem entuziaşti, suntem realişti. Însă, în general, pieţele au stabilit nişte preţuri dintr-o perspectivă mai optimistă", a declarat Richard Batty, strateg pentru investiţii globale în cadrul “Standard Life Investments” (Scoţia). 

                   Numeroase pieţe bursiere au încheiat anul 2004 în câştig, dar nu la un nivel spectaculos. În Japonia, indexul Nikkei a crescut cu 7,6%, în pofida unei perspective economice favorabile pentru această ţară, “Morgan Stanley Capital International” preconizând o creştere de 10,9%. Pentru cetăţenii străini care şi-au convertit câştigurile din dolari în yeni, creşterea medie a fost de 16%.

                   În Europa, bursele au înregistrat în general creşteri uşor mai mari faţă de China şi Rusia, în pofida unei creşteri economice puternice. Cele mai bune performanţe economice au fost obţinute de economiile emergente care au beneficiat de o creştere impor​tantă a preţurilor la bunuri de larg consum. Este vorba în special de pieţele din America Latină, precum Mexic sau Peru, dar şi de pieţe din Europa, precum Islanda, Belgia, Norvegia, Austria, Ungaria şi România.

                   Din cauza devalorizării accelerate a dolarului, investitorii americani care au investit pe pieţele bursiere străine au avut mai mult de câştigat decât investitorii în moneda naţională. Un investitor din zona euro, de pildă, a câştigat doar 13,3%, iar dacă se calculează în dolari, câştigurile s-ar fi situat în jur de 22,4%, potrivit indexului regional oferit de “Morgan Stanley Capital International”.

                   Experţii companiei se asteaptă, pentru anul 2005, la câştiguri de circa 81% pentru investitorii la Bursele europene, procent la care au ajuns calculând preţurile acţiunilor pe care aceştia le deţineau la mijlocul lunii decembrie 2004. Totodată, aceiaşi experţi se aşteaptă la câştiguri duble pentru investitorii la Bursa japo​neză, în condiţiile în care indexul Topix, situat la sfârşitul anului trecut la 1,149, poate urca la valoarea de 1,300 la sfârşitul anului 2005.

                   Analiştii Institutului “Lehman Brothers” s-au arătat însă mai puţin entuziaşti în privinţa pieţei bursiere nipone, dar, în schimb, anticipează câştiguri considerabile pe piaţa bursieră europeană. Reinvestind dividendele şi ţinând cont de efectele unei scăderi cu încă 5% a dolarului american în raport cu euro, situaţie prezisă de analişti pentru anul 2005, câştigurile obţinute de investitorii americani pentru acţiunile în euro şi-ar putea dubla câştigurile. Dacă dolarul ameri​can continuă să scadă, conform prog​nozelor, dat fiind nivelul deficitului bugetar al SUA, acest lucru ar putea spori presiunea asupra inflaţiei, determinând Rezerva Federală a SUA
 să ridice rata dobânzilor la un nivel mult mai agresiv în 2005. Un dolar mai slab ar putea conduce, de asemenea, la o noua creştere a preţului la barilul de petrol, deoarece această resursă este comercializată la nivel global în dolari.

                   Deşi preţul petrolului a coborât în decembrie, încheind anul 2004 la un nivel de 43,35 de dolari/baril, în condiţiile în care în octombrie 2004 depăşea valoarea de 55 de dolari, o combinaţie între o politică monetară mai strictă a SUA şi un preţ ridicat la barilul de petrol ar putea frâna creşterea economică globală printr-o temperare genarală a importurilor. În general, econo​miştii se aşteaptă ca ritmul de creştere economică să scadă de la 5%, în 2004, la 3,5-4% în 2005. 

                   Cu toate acestea, investitorii sunt pregătiţi să acorde o atenţie cuvenită acţiunilor. Un sondaj realizat în decembrie 2004 de "Merrill Lynch", pe un eşantion reprezentativ de manageri de fonduri globale, evidenţiază faptul că 77% dintre respondenţi se aşteaptă ca, în 2005, investiţia în acţiuni ale corporaţiilor să fie mai profitabilă decât cea în bonduri valorice sau bonuri de tezaur. Potrivit analiştilor, întărirea continuă a câştiguri​lor corporaţiilor ar trebui să susţină creşterea valorii acţiunilor acestora. În condiţiile în care creşterea economică solidă a generat o creştere a cererii, profiturile companiilor înregistrate la “MSCI All Country World Index” (un standard pentru preţurile globale ale acţiunilor), respectivele companii au avut un câştig anual de 25%, au apreciat analiştii de la "Morgan Stanley". În 2005, însă, aceştia se aşteaptă la creşteri mai puţin semnificative, situate în jurul valorii de 8%. De asemenea, profiturile companiilor europene sunt aşteptate să se tempereze, aceasta în pofida unei monede euro puternice. 

                   În total, costurile forţei de muncă au crescut cu 2% în al doilea semestru al anului trecut, comparativ cu anul 2003, fiind cea mai mică creştere din anul 1998 încoace. Economia zonei euro, despre care economiştii de la ABN apreciază că va creşte în 2005 cu doar 1,5%, ar putea înregistra un uşor declin, mai ales dacă cheltuielile consumatorilor vor continua să fie reduse. O posibilă scădere a consumului ar putea afecta şi Marea Britanie, ţară aflată în afara zonei euro şi care a cunoscut o creştere economică semnificativă în ultimii ani, comparativ cu alte state europene.

Anexă

Statistici ale principalelor instituţii financiare mondiale

	Indicator*
	2000
	2001
	2002
	2003
	2004
	2005

	- creşterea PIB (%)
	3,5
	1,6
	0,9
	0,4
	1,7
	2,3

	- rata şomajului (%)
	8,5
	8,0
	8,4
	8,8
	8,8
	8,6

	- inflaţia (%)
	2,1
	2,4
	2,3
	2,1
	1,8
	1,6

	- balanţa de plăţi

(% din PIB)
	-0,2
	0,5
	1,3
	0,5
	0,7
	0,6


* Valori exprimate pentru statele membre ale zonei euro

	Indicator*
	2000
	2001
	2002
	2003
	2004
	2005

	- creşterea PIB (%)
	4,1
	2,5
	2,4
	3,6
	4,0
	4,2

	- rata şomajului (%)
	13,6
	14,5
	14,8
	14,3
	14,1
	13,8

	- inflaţia (%)
	8,5
	5,7
	2,7
	2,1
	3,8
	3,3

	- balanţa de plăţi

(% din PIB)
	-
	-
	-
	-3,7
	-3,9
	-4,1


* Valori exprimate pentru statele care au aderat la Uniunea Europene în 2004 

	Indicator
	2002
	creştere 2004-2005 

(%)
	previziuni 2006-2015 (%)

	PIB (miliarde $)

Statele G7

SUA

Japonia

Asia

China

Europa

Rusia

America Latină

Africa
	25937

21350

10446

3997

2403

1237

1114

347

1658

587
	2,5

2,4

2,3

-

5,0

-

4,3

-

3,8

3,7
	2,7

2,6

-

-

4,6

-

3,4

-

3,8

4,3


Productivitatea muncii (creşterea PIB/persoană angajată - %)

	Media (%)

                          1961-    1991-    1996-   1999     2000     2001    2002     2003    2004    2005

                          1990     1995     2000                                                                                     

           

	Belgia
	3,2
	1,1
	1,4
	1,8
	1,9
	-0,8
	1,0
	1,5
	1,6
	1,5

	Germania
	2,7
	2,1
	1,1
	0,8
	1,1
	0,4
	0,8
	1,0
	1,6
	1,1

	Grecia
	4,2
	0,7
	2,5
	3,3
	4,2
	4,4
	3,8
	1,9
	2,3
	2,2

	Spania
	4,2
	1,9
	0,7
	0,5
	0,6
	0,4
	0,5
	0,6
	0,6
	0,9

	Franţa
	3,3
	1,5
	1,5
	1,3
	1,1
	0,3
	0,5
	0,1
	1,7
	1,8

	Irlanda
	3,9
	2,9
	3,9
	5,0
	5,2
	3,1
	5,5
	-0,5
	2,9
	3,2

	Italia
	3,5
	2,1
	1,1
	1,1
	1,3
	0,1
	-0,9
	-0,2
	0,9
	1,4

	Luxemburg
	2,5
	1,3
	2,8
	2,7
	3,3
	-4,2
	-1,8
	-0,2
	1,4
	2,0

	Olanda
	2,7
	1,3
	1,2
	1,6
	1,6
	-0,1
	0
	0,2
	2,3
	1,1

	Austria
	3,5
	2,1
	1,9
	1,5
	2,4
	0,1
	1,4
	0,5
	1,4
	1,8

	Portugalia
	4,7
	2,3
	1,8
	1,9
	1,2
	0,4
	0,1
	-0,5
	0,6
	1,4

	Finlanda
	3,5
	2,9
	2,4
	0,8
	2,8
	-0,4
	1,3
	2,2
	2,5
	2,3

	Zona euro


	3,2
	1,7
	1,1
	1,0
	1,3
	0,3
	0,3
	0,4
	1,4
	1,4

	Danemarca
	2,1
	2,0
	1,6
	1,4
	2,3
	1,2
	1,6
	1,3
	2,0
	1,6

	Suedia
	2,2
	2,9
	2,5
	2,4
	1,9
	-1,0
	1,9
	1,9
	2,8
	2,2

	Marea Britanie
	2,1
	2,7
	1,6
	1,3
	2,4
	1,4
	0,9
	1,3
	2,6
	2,4

	UE-15


	2,9
	1,9
	1,3
	1,1
	1,5
	0,4
	0,5
	0,6
	1,6
	1,6

	Cipru
	-
	-
	6,6
	3,4
	2,1
	2,1
	0,6
	1,5
	2,7
	3,2

	Cehia
	-
	-
	0,5
	2,6
	-4,4
	1,6
	1,2
	3,7
	3,3
	3,6

	Estonia
	-
	-
	7,1
	4,0
	8,9
	5,6
	4,6
	3,7
	4,7
	5,5

	Ungaria
	-
	-
	2,9
	1,0
	4,2
	3,4
	2,8
	2,4
	2,6
	2,7

	Letonia
	-
	-6,5
	5,9
	4,7
	10,1
	5,6
	4,4
	6,7
	5,7
	5,6

	Lituania
	-
	-7,6
	4,9
	-1,3
	8,0
	11,0
	2,7
	7,3
	5,5
	5,3

	Malta
	-
	-
	3,8
	4,5
	4,0
	-2,9
	2,1
	1,9
	1,7
	0,8

	Polonia
	-
	-
	4,7
	7,0
	6,4
	1,7
	3,7
	4,9
	4,2
	3,6

	Slovacia
	-
	-
	4,5
	4,3
	3,9
	3,2
	5,5
	2,4
	3,4
	3,3

	Slovenia
	-
	-
	3,8
	4,8
	0,3
	2,4
	3,5
	3,8
	3,1
	3,1

	UE-25


	-
	-
	1,5
	1,7
	1,9
	0,7
	0,8
	0,9
	1,7
	1,7

	SUA
	1,5
	1,3
	2,1
	2,6
	1,8
	0,8
	2,5
	2,2
	3,3
	2,5

	Japonia
	5,1
	0,8
	1,4
	0,9
	3,0
	1,0
	1,1
	2,9
	3,0
	2,0


Balanţa comercială (miliarde ECU/Euro)

	Media (%)

                            1997     1998       1999     2000      2001       2002      2003     2004       2005

           

	Belgia
	8,3
	8,5
	8,9
	5,3
	6,2
	7,9
	6,4
	7,2
	7,1

	Germania
	63,1
	69,4
	66,6
	62,8
	100,7
	133,8
	131,7
	144,1
	143,1

	Grecia
	-14,4
	-16,1
	-18,4
	-20,7
	-19,7
	-21,0
	-24,8
	-26,0
	-27,3

	Spania
	-12,0
	-18,7
	-28,6
	-37,7 
	-37,1
	-35,6
	-40,2
	-45,4
	-51,7

	Franţa
	21,2
	18,3
	12,5
	-11,1
	-2,6
	2,9
	-2,1
	0,4
	-1,9

	Irlanda
	14,5
	17,5
	22,2
	27,3
	30,5
	37,0
	33,2
	34,6
	38,3

	Italia
	38,6
	30,8
	26,1
	15,1
	21,7
	20,5
	14,1
	12,0
	15,6

	Luxemburg
	-1,8
	-2,0
	-2,6
	-2,5
	-2,7
	-2,6
	-2,6
	-2,7
	-2,9

	Olanda
	18,6
	18,2
	14,7
	19,7
	22,5
	23,0
	24,3
	27,5
	29,9

	Austria
	-3,4
	-3,0
	-3,1
	-2,7
	-1,1
	4,0
	2,5
	2,2
	1,8

	Portugalia
	-7,5
	-9,4
	-11,7
	-13,6
	-14,8
	-12,5
	-11,1
	-10,3
	-10,3

	Finlanda
	10,4
	11,4
	11,5
	14,6
	14,1
	13,5
	11,9
	12,2
	12,7

	Zona euro


	135,6
	131,0
	98,0
	56,8
	117,5
	171,1
	142,6
	155,8
	154,4

	Danemarca
	5,0
	3,2
	6,1
	7,1
	6,5
	6,2
	6,8
	6,9
	6,8

	Suedia
	16,8
	15,3
	15,7
	16,9
	16,4
	16,8
	16,9
	18,6
	19,6

	Marea Britanie
	-17,8
	-32,3
	-44,1
	-54,1
	-65,3
	-74,2
	-66,8
	-69,5
	-71,3

	UE-15


	139,6
	117,3
	75,8
	26,7
	75,1
	118,8
	91,6
	104,8
	100,8

	Cipru
	-1,9
	-2,2
	-2,2
	-2,8
	-3,0
	-3,0
	-2,9
	-3,0
	-3,2

	Cehia
	-4,3
	-2,3
	-1,8
	-3,4
	-3,4
	-2,3
	-2,2
	-2,2
	-2,3

	Estonia
	-1,0
	-1,0
	-0,8
	-0,8
	-0,9
	-1,2
	-1,4
	-1,5
	-1,5

	Ungaria
	-1,1
	-1,7
	-2,0
	-3,2
	-2,5
	-2,2
	-3,2
	-3,1
	-2,6

	Letonia
	-0,7
	-1,0
	-1,0
	-1,2
	-1,5
	-1,5
	-1,7
	-1,9
	-2,2

	Lituania
	-1,0
	-1,4
	-1,3
	-1,2
	-1,2
	-1,4
	-1,4
	-1,6
	-1,7

	Malta
	-0,6
	-0,6
	-0,6
	-0,9
	-0,7
	-0,6
	-0,7
	-0,8
	-0,8

	Polonia
	-8,8
	-11,9
	-10,6
	-13,3
	-8,5
	-7,7
	-5,4
	-5,0
	-6,8

	Slovacia
	-1,9
	-2,2
	-1,1
	-1,0
	-2,5
	-2,3
	-0,6
	-0,9
	-1,4

	Slovenia
	-0,7
	-0,7
	-1,2
	-1,2
	-0,7
	-0,3
	-0,5
	-0,7
	-0,7

	UE-25


	117,5
	92,3
	53,3
	42,4
	50,2
	96,3
	70,3
	82,1
	75,1



	SUA
	-174,2
	-221,6
	-326,7
	-497,7
	-487,7
	-522,2
	-493,5
	-514,2
	-527,5

	Japonia
	89,8
	109,0
	115,8
	126,4
	78,4
	99,4
	93,4
	111,5
	125,7


Volumul total al investiţiilor (variaţia în % faţă de anul anterior)

	Media (%)

                          1961-    1991-    1996-   1999     2000     2001    2002     2003    2004    2005

                          1990     1995     2000                                                                                     

           

	Belgia
	3,4
	-0,4
	4,0
	4,4
	4,4
	0,3
	-2,5
	1,8
	2,3
	4,7

	Germania
	2,3
	-0,2
	1,9
	4,1
	2,7
	-4,2
	-6,7
	-2,9
	2,7
	3,3

	Grecia
	3,5
	-0,2
	9,0
	11,0
	8,0
	6,5
	5,7
	12,6
	6,0
	5,0

	Spania
	6,0
	-0,5
	6,3
	8,8
	5,7
	3,3
	1,0
	3,0
	3,4
	4,7

	Franţa
	4,5
	-1,2
	4,5
	8,3
	7,8
	1,9
	-1,6
	-0,8
	2,2
	3,3

	Irlanda
	5,2
	2,6
	14,3
	14,0
	7,1
	0,2
	1,5
	-4,8
	3,1
	3,5

	Italia
	2,9
	-1,2
	4,3
	5,0
	6,9
	1,9
	1,2
	-2,1
	1,8
	3,3

	Luxemburg
	3,3
	3,2
	7,7
	14,6
	-3,5
	10,1
	-1,4
	-1,8
	3,1
	4,5

	Olanda
	3,0
	0,8
	5,2
	7,8
	1,4
	-0,1
	-4,5
	-3,4
	-0,6
	2,1

	Austria
	3,9
	2,4
	3,3
	2,1
	6,2
	-2,3
	-2,8
	4,3
	4,3
	3,9

	Portugalia
	4,6
	2,2
	8,2
	6,4
	3,8
	0,1
	-5,6
	-9,6
	-0,9
	5,0

	Finlanda
	4,6
	2,2
	8,2
	6,4
	3,8
	0,1
	-5,6
	-9,6
	-0,9
	5,0

	Zona euro


	3,4
	-0,1
	4,0
	6,0
	5,0
	-0,1
	-2,5
	-1,0
	2,4
	-3,6

	Danemarca
	2,7
	1,8
	6,6
	1,4
	7,1
	4,9
	4,5
	-2,9
	2,0
	3,4

	Suedia
	3,1
	-4,1
	5,1
	8,2
	5,7
	-1,0
	-3,0
	-2,0
	1,5
	5,6

	Marea Britanie
	3,3
	-0,3
	6,0
	1,6
	3,6
	3,6
	1,8
	2,9
	6,4
	5,6

	UE-15


	3,4
	-0,3
	4,3
	5,3
	4,9
	0,5
	-1,7
	-0,5
	2,9
	3,9

	Cipru
	-
	-
	2,6
	-1,4
	4,1
	2,5
	10,1
	-2,9
	7,0
	7,5

	Cehia
	-
	-2,1
	2,0
	-1,0
	5,3
	5,5
	0,6
	3,7
	3,8
	4,5

	Estonia
	-
	-
	7,1
	-14,8
	13,3
	12,2
	16,1
	11,1
	6,8
	7,1

	Ungaria
	-
	-0,9
	8,5
	5,9
	7,9
	3,5
	7,2
	2,2
	5,0
	5,5

	Letonia
	-
	-25,0
	19,6
	-4,0
	20,0
	17,0
	10,4
	9,5
	10,0
	10,0

	Lituania
	-
	-
	8,3
	-6,3
	-9,0
	13,5
	8,7
	12,1
	9,0
	9,3

	Malta
	-
	-
	0,6
	4,0
	17,5
	-11,1
	-13,3
	13,4
	4,2
	2,6

	Polonia
	-
	5,1
	12,8
	6,8
	2,7
	-8,8
	-5,8
	-0,9
	6,0
	9,8

	Slovacia
	-
	-
	4,2
	-19,6
	-7,2
	13,9
	-0,9
	-1,2
	5,3
	7,0

	Slovenia
	-
	2,6
	11,9
	22,6
	2,6
	-0,4
	1,3
	5,5
	8,2
	7,0

	UE-25


	-
	-
	4,5
	5,2
	4,8
	0,5
	-1,6
	-0,4
	3,1
	4,1

	SUA
	3,6
	4,2
	8,2
	8,3
	6,2
	-2,4
	2,6
	]3,9,2
	7,4
	4,3

	Japonia
	7,9
	-0,8
	1,0
	-0,9
	2,7
	-1,1
	-6,1
	3,2
	4,3
	2,4


Creşterea reală a Produsului Intern Brut pentru economiile în tranziţie

	Media (%)

                          1995-    1997    1998     1999    2000     2001    2002     2003    2004    2005

                          2003

           

	Albania
	6,1
	-10,3
	12,7
	7,3
	7,7
	6,5
	4,7
	6,0
	6
	6

	Bosnia
	15,6
	36,6
	15,4
	9,5
	5,4
	4,5
	5,5
	3,2
	4
	4

	Bulgaria
	1,3
	-5,6
	4,0
	2,3
	5,4
	4,1
	4,9
	4,3
	4,2
	4

	Croaţia
	4,2
	6,8
	2,5
	-0,9
	2,9
	4,4
	5,2
	4,3
	4
	4

	Cehia
	2,2
	-0,8
	-1,0
	0,5
	3,3
	3,1
	2,0
	2,9
	3,5
	4

	Ungaria
	3,5
	4,6
	4,9
	4,2
	5,2
	3,8
	3,5
	2,9
	3,2
	3,7

	Polonia
	4,3
	6,8
	4,8
	4,1
	4,0
	1,0
	1,4
	3,7
	4,2
	4,2

	România
	1,8
	-6,1
	-4,8
	-1,2
	2,1
	5,7
	5
	4,9
	4,7
	4,7

	Serbia
	2,1
	7,4
	2,5
	-17,7
	6,4
	5,5
	3,8
	2,0
	3,0
	4

	Slovacia
	4,1
	4,6
	4,2
	1,5
	2,0
	3,8
	4,4
	4,2
	4,2
	4,7

	Slovenia
	3,8
	4,8
	3,6
	5,6
	3,9
	2,7
	3,4
	2,3
	3,0
	3,5

	Macedonia
	1,4
	1,4
	3,4
	4,3
	4,5
	-4,5
	0,9
	3
	3,5
	4

	Estonia
	5,1
	9,8
	4,6
	-0,6
	7,3
	6,5
	6
	4,7
	5,2
	5,5

	Letonia
	5,2
	8,4
	4,8
	2,8
	6,8
	7,9
	6,1
	7,4
	6,7
	7

	Lituania
	5,3
	7
	7,3
	-1,7
	3,9
	6,4
	6,8
	9
	7
	7,5

	Armenia
	7,6
	3,3
	7,3
	3,3
	5,9
	9,6
	12,9
	13,9
	8
	7

	Azebaijan
	5,9
	5,8
	10
	7,4
	11,1
	9,9
	10,6
	11,2
	9,5
	8,5

	Belarus
	4
	11,4
	8,4
	3,4
	5,8
	4,7
	5
	6,8
	6,5
	5,5

	Georgia
	5,6
	10,5
	3,1
	2,9
	1,8
	4,8
	5,5
	8,6
	5
	4,5

	Kazahstan
	3,9
	1,7
	-1,9
	2,7
	9,8
	13,5
	9,8
	9,2
	8,5
	8

	Kyrgystan
	3,7
	9,9
	2,1
	3,7
	5,4
	5,3
	-0,5
	6,7
	5
	4,5

	Moldova
	0,6
	1,6
	-6,5
	-3,4
	2,1
	6,1
	7,8
	6,3
	5,5
	4,7

	Rusia
	2,3
	1,4
	-5,3
	6,4
	10
	5,1
	4,7
	7,3
	7
	6,5

	Tadjikistan
	1,7
	1,7
	5,3
	3,7
	8,3
	10,2
	9,5
	10,2
	8
	7,5

	Turkmenistan
	5
	-11,4
	7,1
	16,5
	10
	8
	9
	9
	8
	7,5

	Ucraina
	0
	-3
	-1,9
	-0,2
	5,9
	9,2
	5,2
	9,4
	8,5
	7

	Uzbekistan
	3,5
	5,2
	4,4
	4,4
	4
	4,5
	4,2
	4,4
	6
	4,5

